Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 286

2. TÉMAKÖRÖK Az érettségi vizsga tartalmi részét az alább felsorolt témakörök képezik. A feladatok tematikusan ezekre épülnek. Ez a lista az érettségi vizsga általános követelményeiben felsorolt témakörök részletes kifejtése közép- és emelt szintre, a Kerettanterv ajánlásainak figyelembevételével. A lista a teljesség igénye nélkül tartalmazza a régi, a közelmúlt és a kortárs horvát irodalom jelentõs szerzõit, jellegzetes témáit, motívumait. A horvát irodalmat, határterületeit, valamint a regionális kultúrát bemutató rövid szemelvények, memoriterek szervesen illeszkednek egy-egy témakörhöz, segítik annak szövegközpontú feldolgozását. A tanuló középszinten dolgozzon fel egy-egy novellát és egy rövidebb regényt eredetiben házi olvasmányként, emelt szinten az adott korszak egy-egy reprezentatív alkotását. A középszinten felsorolt témakörök az emelt szintre is érvényesek. Követelmények Tartalom Középszint Emelt szint

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes